《瑞鹤仙 乙卯二月自海上归扬州见新燕赋》
清代·庄棫

燕飞妆懒整。细思量、双栖还让恁稳。屏间翠鬟隐。

问青天碧海，可能相引。花梢弄影。漾愁心、阑干梦醒。

更楼头、杨柳依依，说道好春将尽。

休省风流佳约，似水钿车，杜陵风景。芹泥蹴损。肠断处、更谁领。

早归来帘幕，深深静押，絮语雕梁昼永。怕窗前、又有流莺，向人巧逞。

作者简介：庄棫（1830——1878 ），字中白，一字利叔，清代词人，学者，号东庄，又号蒿庵。丹徒人，生于道光十年（1830）。光绪四年（一八七八）卒。享年四十九岁。著有《蒿庵遗稿》，词甲、乙稿及补遗附焉。